મુંબઈના બાંદ્રા-કુર્લા કોમ્પલેક્સમાં 3 થી 5 નવેમ્બર દરમિયાન ત્રીજા એક્ઝીબીશનનું આયોજન થશે. પ્રાપ્ત માહિતી અનુસાર ભારતીયોના દુબઈના રીયલ એસ્ટેટમાં રોકાણ કરવાની પેટર્ન બદલાઈ છે. એક સ્ટડી અનુસાર મુંબઈ,પૂણે, અમદાવાદ અને નવી મુંબઈ જેવા શહેરોના 88 ટકા લોકો દુબઈમાં 3.24 કરોડથી લઈને 6.5 કરોડ રૂપીયા સુધીનું રોકાણ કરી રહ્યા છે. 8 ટકા જેટલા લોકો 65 લાખ રૂપીયા થી લઈને 3.24 કરોડ રૂપીયા સુધીનું રોકાણ કરવામાં રસ ધરાવે છે. તો આ સિવાય કેટલાક લોકો એવા પણ છે કે જેઓ 6.5 કરોડ રૂપીયાથી પણ વધારેનું રોકાણ કરવામાં રસ ધરાવે છે.